ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2749/01

υποβολή: Jonas Sjstedt (GUE/NGL) προς την Επιτροπή

(9 Οκτωβρίου 2001)

Θέμα: Αντιβιοτικά στις ζωικές τροφές

Η Σουηδία είχε το δικαίωμα να διατηρήσει την απαγόρευση της χρήσης των αντιβιοτικών kemoterapeutika, kocidiostatika καθώς και αυξητικών ουσιών στις τροφές μέχρι και την 31η Δεκεμβρίου 1998. Η Ευρωπαϊκή Ένωση έχει ήδη αρχίσει να επανεξετάζει το θέμα ορισμένων αντιβιοτικών ουσιών και το αργότερο έως την 1η Οκτωβρίου 2003 θα έχει καταλήξει σε απόφαση. Η Επιτροπή είχε πάρει την απόφαση να απαγορεύσει τέσσερα είδη αντιβιοτικών στο τέλος του 1998 και στην αρχή του 1999. Η Σουηδία διατηρεί την απαγόρευση για τέσσερα επιπλέον είδη αντιβιοτικών, επικαλούμενη την προστασία τηςγείας ατόμων και ζώων που άλλωστε αναφέρεται και στην Οδηγία της Ευρωπαϊκής Ένωσης αριθμός 70/524 ΕΟΚ(1) περί προσθετικών σε ζωικές τροφές. Η Σουηδία παρέδωσε στην Επιτροπή έκθεση η οποία έπρεπε να αξιολογηθεί.

Ποια είναι τα αποτελέσματα της αξιολόγησης·

(1) ΕΕ L 270 της 14.12.1970, σελ. 1.

Απάντηση του κ. Byrne εξ ονόματος της Επιτροπής

(20 Νοεμβρίου 2001)

Ενεργώντας σύμφωνα με το άρθρο 11 (2) της οδηγίας 70/524/ΕΟΚ της 23ης Νοεμβρίου 1970, περί προσθέτων στις ζωοτροφές(1), η Επιτροπή εξέτασε τα στοιχεία που κατέθεσε η Σουηδία και συμβουλεύτηκε τα κράτη μέλη στο πλαίσιο της Μόνιμης Επιτροπής Ζωοτροφών και της Επιτροπής Επιστημονικής Διατροφής των Ζώων.

Εντωμεταξύ η αξιολόγηση από την Επιτροπή Επιστημονικής Διατροφής των Ζώων επισκιάστηκε από τη γενική έκθεση για τη μικροβιακή αντοχή πουιοθετήθηκε τον Ιούνιο του 1999 από την Επιστημονική Συντονιστική Επιτροπή. Η έκθεση συνέστησε τη σταδιακή κατάργηση και τον τελικό τερματισμό της χρήσης αντιβιοτικών ως αυξητικών παραγόντων. Η Επιτροπή θεώρησε σκόπιμο να τροποποιήσει την οδηγία 70/524/ΕΟΚ ενεργώντας έτσι σε συμφωνία με το άρθρο 11(3) της οδηγίας. Αυτή η ενέργεια αποτελεί μέρος του λευκού βιβλίου της Επιτροπής για την ασφάλεια των τροφίμων.

Επί του παρόντος προετοιμάζεται σχέδιο πρότασης για τα πρόσθετα στις ζωοτροφές, ώστε να εγκριθεί από την Επιτροπή έως τις αρχές του 2002. Η πρόταση θα φροντίζει μεταξύ άλλων για τη σταδιακή κατάργηση όλων των αντιβιοτικών που χρησιμοποιούνται ως αυξητικοί παράγοντες στην Κοινότητα.

(1) ΕΕ L 270 της 14.12.1970, όπως τροποποιήθηκε από την οδηγία του Συμβουλίου 1999/20/ΕΚ της 22ας Μαρτίου του 1999, ΕΕ L 80 της 25.3.1999.
ΓΡΑΠΤΗ ΕΡΩΤΗΣΗ E-2934/01

υποβολή: Caroline Jackson (PPE-DE) προς την Επιτροπή

(24 Οκτωβρίου 2001)

Θέμα: Το σήμα CE σε όργανα βασανισμού

Η Διεθνής Αμνηστία αναφέρει ότι συσκευές για ηλεκτροσόκ και πιστόλια αναισθητοποίησης εξάγονται από την ΕΕ και διαφημίζονται στην Ταϊουάν ως αντικείμενα με έυρωπαϊκή εγγύηση 2 έτη'. Οι συσκευές εμφαίνουν επίσης το σήμα προδιαγραφών CE.

Δύναται η Επιτροπή να λάβει μέτρα για να εμποδίσει το να χρησιμοποιείται αυτό το σήμα CE για να συμβάλλει στην προώθηση των πωλήσεων όπλων που χρησιμεύουν στον βασανισμό ή την κακομεταχείριση ανθρώπων σε πολλές χώρες του κόσμου, ή είναι ανίσχυρη η Ευρωπαϊκή Ένωση να εμποδίσει αυτή τη στρεβλή χρήση του σήματος ποιότητας που έχει καθιερώσει·

Κοινή απάντησητου κ. Liikanen εξ ονόματος της Επιτροπήςστις γραπτές ερωτήσεις E-2934/01, E-2965/01, P-3012/01, E-3108/01 και E-3191/01

(3 Δεκεμβρίου 2001)

Τα αξιότιμα μέλη του Κοινοβουλίου παρακαλούνται να αναφερθούν στην απάντηση της Επιτροπής στη γραπτή ερώτηση P-2783/01 του κ. Ford(1).

(1) ΕΕ C 81 E της 4.4.2002, σελ. 209.
ΓΡΑΠΤΗ ΕΡΩΤΗΣΗ E-2948/01

υποβολή: Paul Rbig (PPE-DE) προς την Επιτροπή

(25 Οκτωβρίου 2001)

Θέμα: Συμβατότητα συσκευών ανοιχτής ακρόασης για κινητά τηλέφωνα

Η ολοένα κα συχνότερη χρήση κινητών τηλεφώνων από τους οδηγούς αυτοκινήτων είχε τα τελευταία χρόνια ως αποτέλεσμα σε όλα σχεδόν τα κράτη μέλη της Ευρωπαϊκής Ένωσης οι οδηγοί ναποχρεώνονται να χρησιμοποιούν συσκευές ανοιχτής ακρόασης, κυρίως για λόγους ασφαλείας.

Με τηνποχρεωτική χρήση των συσκευών αυτών ανακύπτει το πρόβλημα ότι ως αποτέλεσμα της ραγδαίας εξέλιξης των κινητών τηλεφώνων, εκτός από τα κινητά τηλέφωνα, πρέπει τις περισσότερες φορές να αντικαθίστανται και οι ακριβές συσκευές ανοιχτής ακρόασης, δεδομένου ότι συνήθως δεν είναι συμβατές με τα τηλέφωνα. Το γεγονός αυτό θα επιφέρει, αναπόφευκτα, χαλάρωση της πειθαρχίας όσον αφορά τη χρήση συσκευών ανοιχτής ακρόασης, λιγότερη ασφάλεια και περισσότερα ατυχήματα ως αποτέλεσμα της χρήσης κινητών τηλεφώνων.

Κρίνει, κατά συνέπεια, η Επιτροπή σκόπιμη τη θέσπιση κανόνων στο τομέα αυτό·

Απάντηση του κ. Liikanen εξ ονόματος της Επιτροπής

(21 Δεκεμβρίου 2001)

Η Επιτροπήποστηρίζει την ανάπτυξη προαιρετικών κανόνων στον τομέα αυτό, αλλά επισημαίνει ότιπάρχουν ήδη διατάξεις ανοικτής ακρόασης που μπορούν να χρησιμοποιηθούν με διαφόρους τύπους κινητών τηλεφώνων. Η Επιτροπήπενθυμίζει επίσης ότι οι απλές διατάξεις ανοικτής ακρόασης διατίθενται σήμερα σε τιμές που αρχίζουν από 20. Έτσι, δενπάρχει κανένα επιχείρημα οικονομικής ή τεχνικής φύσης που να εμποδίζει τη χρήση τους. Όπως συνέβη με τις ζώνες ασφαλείας, είναι αναγκαία η ευασθητοποίηση του κοινού σχετικά με τη σημασία της χρησιμοποίησης των διατάξεων αυτών και η αποτελεσματική επιβολή του νόμου.
ΓΡΑΠΤΗ ΕΡΩΤΗΣΗ E-2812/01

υποβολή: Glenys Kinnock (PSE) προς την Επιτροπή

(10 Οκτωβρίου 2001)

Θέμα: Αναισθητικά Όπλα

Θα μπορούσε η Επιτροπή να εκθέσει σε γενικές γραμμές τη διαδικασία χορήγησης επίσημων διακριτικών της Ευρωπαϊκής Εκτελεστικής Επιτροπής και να διευκρινίσει ποια Γενική Διεύθυνση έχει την τελική αρμοδιότητα όσον αφορά τη συγκεκριμένη διαδικασία·

Θα μπορούσε η Επιτροπή να παράσχει λεπτομέρειες σχετικά με τον αριθμό των κατασκευαστών αναισθητικών όπλων πουπό τας παρούσας συνθήκας φέρουν το επίσημο διακριτικό της Εκτελεστικής Επιτροπής στα προϊόντα τους·

Ποια είναι τα σχέδια της Επιτροπής προκειμένου να αποφευχθεί η χρήση των επίσημων διακριτικών της Εκτελεστικής Επιτροπής από κατασκευαστές αναισθητικών όπλων για λόγους προώθησης των πωλήσεων αναισθητικών όπλων·

Κοινή απάντησητου κ. Liikanen εξ ονόματος της Επιτροπήςστις γραπτές ερωτήσεις E-2812/01 και E-2841/01

(6 Νοεμβρίου 2001)

Η Επιτροπή παραπέμπει τα αξιότιμα μέλη του Κοινοβουλίου στην απάντηση που έδωσε στη γραπτή ερώτηση P-2783/01 του κυρίου Ford(1).

(1) ΕΕ C 81 E της 4.4.2002, σελ. 209.
ΓΡΑΠΤΗ ΕΡΩΤΗΣΗ E-2432/01

υποβολή: Caroline Jackson (PPE-DE) προς την Επιτροπή

(7 Σεπτεμβρίου 2001)

Θέμα: Εκτελέσεις αμάχων στην Αλγερία

Υπό το φως των προσφάτων εκτελέσεων αμάχων πολιτών στην Αλγερία, ποια μέτρα μπορεί να πάρει η Επιτροπή στο πλαίσιο της Συμφωνίας Σύνδεσης ΕΕ-Αλγερίας, για να εξασφαλίσει ότι η Αλγερία θα δίνει μεγαλύτερη προτεραιότητα στα ανθρώπινα δικαιώματα και θα συμμορφώνεται στους όρους της Οικουμενικής Διακήρυξης των Δικαιωμάτων του Ανθρώπου·

Απάντηση του κ. Patten εξ ονόματος της Επιτροπής

(15 Οκτωβρίου 2001)

Οι διαπραγματεύσεις σχετικά με μια συμφωνία σύνδεσης μεταξύ της Αλγερίας και της Ένωσης βρίσκονται ακόμη στο στάδιο εξέλιξης. Αυτή η συμφωνία πρέπει να περιλαμβάνει διατάξεις σύμφωνα με τις οποίες ο σεβασμός των δημοκρατικών αρχών και των θεμελιωδών δικαιωμάτων του ανθρώπου όπως έχουν διατυπωθεί στην Οικουμενική Διακήρυξη των δικαιωμάτων του ανθρώπου, θα εμπνεύσουν τις εσωτερικές και διεθνείς πολιτικές των μερών και θα αποτελέσουν ουσιαστικό μέρος της συμφωνίας. Αυτές οι διατάξεις θα αποτελέσουν αντικείμενο τακτικού πολιτικού διαλόγου που θα καθιερωθεί σε διάφορα επίπεδα και ιδίως σεπουργικό επίπεδο στο πλαίσιο του συμβουλίου σύνδεσης.

Εν αναμονή της θεσμοθέτησης αυτού του διαλόγου,πάρχει ήδη πολιτικός διάλογος με την Αλγερία σε βάση ad hoc. Η προσεχής συνεδρίαση, σεπουργικό επίπεδο, στο πλαίσιο αυτού του διαλόγου, προβλέπεται για τα μέσα Νοεμβρίου 2001 στις Βρυξέλλες. Αυτός ο διάλογος, στον οποίο συμμετέχει και η Επιτροπή, θα επιτρέψει στην Ένωση να συζητήσει την πολιτική κατάσταση στην Αλγερία καθώς και τον σεβασμό των ανθρωπίνων δικαιωμάτων και των ελευθεριών του πολίτη, λαμβανομένων ιδίωςπόψη της βίαιης καταστολής των διαδηλώσεων στην Καβυλία και της αναβίωσης της τρομοκρατίας.
ΓΡΑΠΤΗ ΕΡΩΤΗΣΗ E-3005/01

υποβολή: Raffaele Costa (PPE-DE) προς την Επιτροπή

(29 Οκτωβρίου 2001)

Θέμα: Αναθέσεις αυτοκινητοδρόμων

Ποια είναι η γνώμη της Επιτροπής σχετικά με όσα αποφάσισε το ιταλικό κράτος όσον αφορά το καθεστώς αναθέσεων — το οποίο παρατείνεται για δεκαετίες — στις εταιρείες αυτοκινητοδρόμων που, χωρίς να έχει πραγματοποιηθεί ο οποιοσδήποτε διαγωνισμός, λαμβάνουν παρατάσεις για πολλά έτη· Είναι αυτός σεβασμός της αγοράς· Κατ' αυτόν τον τρόπο προστατεύεται ο ανταγωνισμός· Κατ' αυτόν τον τρόπο, προστατεύονται οι χρήστες οι οποίοιποβάλλονται σε αδικαιολόγητες απάτες· Για ποιο λόγο δεν παρεμβαίνει με έντονο τρόπο η Ευρωπαϊκή Ένωση·

Απάντηση του κ. Bolkestein εξ ονόματος της Επιτροπής

(19 Δεκεμβρίου 2001)

Η Επιτροπή επιθυμεί ναπενθυμίσει ότι οι διατάξεις των κοινοτικών οδηγιών σχετικά με τις δημόσιες συμβάσεις δεν εφαρμόζονται στη σύναψη συμβάσεων παραχώρησηςπηρεσιών όπως εκείνες που αναφέρει το αξιότιμο μέλος του Κοινοβουλίου. Εντούτοις, σε παρόμοιες περιστάσεις οι διοικήσεις οφείλουν να τηρούν τις αρχές και τους κανόνες της συνθήκης ΕΚ, και ιδίως τις γενικές αρχές της μη εισαγωγής διακρίσεων, της ίσης μεταχείρισης, της αναλογικότητας και της διαφάνειας καθώς και τις εφαρμοστέες διατάξεις περί ελεύθερης παροχήςπηρεσιών και ελευθερίας εγκατάστασης. Η Επιτροπή επεξήγησε τους προαναφερόμενους κανόνες και αρχές στην ερμηνευτική της ανακοίνωση σχετικά με τις συμβάσεις παραχώρησης στο κοινοτικό δίκαιο, που δημοσιεύθηκε στην Επίσημη Εφημερίδα(1).

Όσον αφορά ειδικότερα τον τομέα των αυτοκινητοδρόμων, η Επιτροπή θεωρεί ότι βάσει των προαναφερόμενων αρχών η παράταση της ισχύος σύμβασης παραχώρησης δεν μπορεί να δικαιολογηθεί παρά μόνο από την ανάγκη αποζημίωσης του αναδόχου για τις απώλειες ή τις ζημίες πουπέστη συνεπεία μονομερών αποφάσεων τις οποίες έλαβε το κράτος για να αντιμετωπίσει καταστάσεις έκτακτης ανάγκης ή καταστάσεις που οφείλονται σε απρόβλεπτες περιστάσεις που εκφεύγουν του ελέγχου του αναδόχου της σύμβασης παραχώρησης. Πρόκειται κυρίως για μέτρα παγώματος των τιμών που θεσπίζονται για κοινωνικούς λόγους ή για την καταπολέμηση του πληθωρισμού, ή για αποφάσεις που επιβάλλουν την εκτέλεση έργων για την προσαρμογή του αυτοκινητοδρόμου σε νέες απαιτήσεις στον τομέα της ασφάλειας, της πολεοδομίας ή της προστασίας του περιβάλλοντος, οι οποίες δεν ίσχυαν την εποχή της ανάθεσης της σύμβασης παραχώρησης.

Η Επιτροπή θέλησε να εξετάσει τους όρους χορήγησης των αδειών εκμετάλλευσης των αυτοκινητοδρόμων στα διάφορα κράτη μέλη και τους ζήτησε να της παράσχουν λεπτομερείς πληροφορίες σχετικά με τον τρόπο με τον οποίο χορηγούν τις εν λόγω άδειες. Η Επιτροπή αναλύει σήμερα τις πληροφορίες που συλλέχθηκαν με τον τρόπο αυτό ώστε να αποκτήσει μια γενική εικόνα τουπόψη τομέα. Εάν προκύψει από την εξέταση αυτή ότι οι διαδικασίες που ακολουθούνται στην Ιταλία για την παράταση της ισχύος των συμβάσεων παραχώρησης ενδέχεται να μη συμβιβάζονται με τις διατάξεις της συνθήκης ΕΚ, η Επιτροπή δεν θα παραλείψει να συναγάγει τα απαραίτητα συμπεράσματα.

(1) ΕΕ C 121 της 29.4.2000.
ΓΡΑΠΤΗ ΕΡΩΤΗΣΗ E-2446/01

υποβολή: Luciano Caveri (ELDR) προς την Επιτροπή

(11 Σεπτεμβρίου 2001)

Θέμα: Τα πάρκα του Γκραν Παραντίζο και της Βανουάζ

Σε αλπική περιοχή, μεταξύ της κοιλάδας της Αόστας, του Πεδεμοντίου και της Σαβοΐας,πάρχει η μεγαλύτερη προστατευόμενη περιοχή της Δυτικής Ευρώπης η οποία εκτείνεται από το ιταλικό εθνικό πάρκο του Γκραν Παραντίζο (το πρώτο στην Ιταλία από το 1922) μέχρι το γαλλικό της Βανουάζ (το οποίο είναι επίσης το πρώτο γαλλικό εθνικό πάρκο που δημιουργήθηκε το 1963). Μεταξύ των δύο πάρκων, τα οποία διαθέτουν την αυτή χλωρίδα και πανίδα και ανάλογα εδαφικά προβλήματα σε όμοιο ορεινό περιβάλλον, και ομοιάζουν ακόμη και από πολιτισμική άποψη,πάρχει και έχει αναπτυχθεί από το1972 μία σχέση αδελφοποίησης και συνεργασίας. Λείπει όμως το κατάλληλο νομικό πλαίσιο ευρωπαϊκής εμβέλειας το οποίο θα μπορούσε να επιτρέψει, στο πλαίσιο του πλήρους σεβασμού του φυσικού περιβάλλοντος, αλλά και εις εφαρμογήν της αρχής της επικουρικότητας και των δικαιωμάτων των τοπικών πληθυσμών, την δημιουργία ενός πραγματικού ευρωπαϊκού πάρκου.

Ποια είναι κατά την άποψη της Επιτροπής τα ήδηφιστάμενα όργανα ή αυτά που θα μπορούσαν επί τούτου να δημιουργηθούν και τα οποία θα μπορούσαν να επιτρέψουν την δημιουργία ενός ενιαίου προστατευόμενου χώρου από το Γκραν Παραντίζο μέχρι την Βανουάζ·

Απάντηση της κας Wallstrm εξ ονόματος της Επιτροπής

(26 Οκτωβρίου 2001)

Η Επιτροπή θεωρεί ότι η Οδηγία 92/43/ΕΟΚ του Συμβουλίου της 21ης Μαϊου 1992 για τη διατήρηση των φυσικών οικοτόπων (ενδιαιτημάτων) και της άγριας πανίδας και χλωρίδας(1) εξασφαλίζει, μέσω της δημιουργίας ενός συνεκτικού ευρωπαϊκού οικολογικού δικτύου ειδικών ζωνών διατήρησης, του λεγόμενου δικτύου Natura 2000, το είδος εκείνο της κοινής προσέγγισης για τη διατήρηση της φύσης, το οποίο θεωρεί το Αξιότιμο Μέλος του Κοινοβουλίου ότι απαιτείται. Από πλευράς διατήρησης της φύσης, και για τις δύο πλευρές των συνόρων ισχύουν οι ίδιεςποχρεώσεις.

Ωστόσο, ακόμη κι αν η Επιτροπή στηρίζει τη διασυνοριακή συνεργασία μεταξύ των διαχειριστικών δομών των δύο φυσικών πάρκων, δεν δύναται, βάσει της Συνθήκης ΕΚ, να θεσπίσει τέτοιο νομικό πλαίσιοπερεθνικών δομών διαχείρισης γης, όπως εκείνο που πρότεινε το Αξιότιμο Μέλος του Κοινοβουλίου. Το πρόγραμμα Interreg αποβλέπει στην στήριξη της διασυνοριακής συνεργασίας και μπορεί να χρησιμοποιηθεί για την παροχή κοινοτικής χρηματοδότησης για την ανάπτυξη μιας κοινής προσέγγισης όσον αφορά την διαχείριση γειτνιαζόντων φυσικών πάρκων που βρίσκονται σε διαφορετικά Κράτη Μέλη.

(1) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-2199/01

υποβολή: Chris Davies (ELDR) προς την Επιτροπή

(23 Ιουλίου 2001)

Θέμα: Προδιαγραφές σχετικά με το έδαφος και βιολογικά απόβλητα

Η Επιτροπή έχει δημοσιεύσει δύο σχέδια πρότασης οδηγίας για τη βιολογική διαχείριση των βιολογικών αποβλήτων, αλλά προτάθηκε να σταματήσει αυτό το έργο και να αρχίσει η προετοιμασία σχεδίου οδηγίας σχετικά με τις προδιαγραφές για το έδαφος.

Μπορεί η Επιτροπή να αναφέρει τις σκέψεις της για την ανάπτυξη πολιτικής σε αυτούς τους τομείς, τις προτεραιότητές της και το προβλεπόμενο χρονοδιάγραμμά της για τη δημοσίευση άλλων σχεδίων προτάσεων και τελικών προτάσεων·

Απάντηση της κας Wallstrm εξ ονόματος της Επιτροπής

(24 Σεπτεμβρίου 2001)

Με την έγκριση της ανακοίνωσης του 6ου Προγράμματος δράσης για το περιβάλλον 2001-2010: Το μέλλον μας, η επιλογή μας(1), η Επιτροπή καθόρισε συγκεκριμένο αριθμό πεδίων για την ανάπτυξη δράσης προτεραιότητας στον περιβαλλοντικό τομέα. Μεταξύ αυτών συγκαταλέγεται και ο τρόπος με τον οποίο θα βελτιωθεί η προστασία του εδάφους στην Κοινότητα. Η Επιτροπή εκπονεί ήδη ανακοίνωση σχετικά με το έδαφος, η οποία αναμένεται να εγκριθεί κατά το πρώτο εξάμηνο του 2002. Επί του παρόντος, ηφιστάμενη κοινοτική δράση ειδικά για το έδαφος είναι περιορισμένη (πχ. η Οδηγία για την ίλυ των σταθμών καθαρισμού)(2) ενώ και οι πληροφορίες σε Κοινοτικό επίπεδο σχετικά με την κατάσταση των εδαφών είναι ελάχιστες. Η προσεχής ανακοίνωση θα εξετάσει τις λειτουργίες του εδάφους, τις διεργασίεςποβάθμισης και τιςπάρχουσες πολιτικές ενώ παράλληλα θα σκιαγραφήσει μερικές επιλογές για το μέλλον, οι οποίες θα συζητηθούν με το Κοινοβούλιο, το Συμβούλιο και τους λοιπούς ενδιαφερομένους.

(1) COM(2001)31 τελικό.

(2) Οδηγία 86/278/ΕΟΚ της 12ης Ιουνίου 1986 περί προστασίας του περιβάλλοντος και ειδικότερα του εδάφους, όταν στη γεωργία χρησιμοποιείται βιομηχανική ίλυ — ΕΕ L 181 της 4.7.1986.
ΓΡΑΠΤΗ ΕΡΩΤΗΣΗ P-2555/01

υποβολή: Luciana Sbarbati (ELDR) προς την Επιτροπή

(13 Σεπτεμβρίου 2001)

Θέμα: Γενετικά τροποποιημένοι οργανισμοί στην αμπελοοινική παραγωγή

Το κρασί είναι μια τυπική παραγωγή όχι μόνον της Ιταλίας αλλά ολόκληρης της λεκάνης της Μεσογείου. Η χρησιμοποίηση γενετικά τροποποιημένων οργανισμών θα του αφαιρέσει όλα τα θεμελιώδη χαρακτηριστικά (τυπικό χαρακτήρα, παράδοση, δεσμό με την καλλιέργεια και το έδαφος), θα του μειώσει τη γεύση και το άρωμα και θα το καταστήσει λιγότερο ενδιαφέρον από εμπορική άποψη.

Για ορισμένες περιοχές αυτή η παραγωγή θεωρείται θεμελιώδες στοιχείο του πολιτισμού και της παράδοσης, όχι μόνον της γαστρονομικής αλλά και της οικονομικοπαραγωγικής, με ιδιαίτερη περιβαλλοντική και τοπιογραφική σημασία που έχει επιπτώσεις σε πολλές δραστηριότητες του αγροτικού χώρου.

Για παράδειγμα, μόνον η Τοσκάνη έχει αμπελοοινική παραγωγή η οποία αντιπροσωπεύει 5 ονομσαίες ελεγχόμενης και εγγυημένης προελεύσεως (DOCG), 34 ονομασίες ελεγχόμενης προελεύσεως (DOC) και 6 τυπικές γεωγραφικές ενδείξεις (IGT), την πρώτη θέση στις εξαγωγές και ετήσια παραγωγή περίπου 2,8 εκατομμυρίων εκατολίτρων.

Χωρίς να αναφερθούμε στις δυνατότητες απασχόλησης του εν λόγω τομέα ή στην εικόνα και την αξιοπιστία των εμπορικών σημάτων (που συχνά μεταβιβάζονται από γενεά σε γενεά) όχι μόνον στην ΕΕ που πρέπει να προστατευθούν.

Η χρησιμοποίηση των γενετικά τροποποιημένων οργανισμών θα έχει αρνητικές συνέπειες όχι μόνον στους παραγωγούς αλλά κυρίως στους καταναλωτές και στηνγεία τους.

Ποιες πολιτικές στήριξης και προώθησης σκέπτεται να θέσει σε εφαρμογή η Επιτροπή προκειμένου να εξασφαλισθεί η ποιοτικήπεροχή των τυπικών προϊόντων του τομέα γεωργικών προϊόντων διατροφής·

Απάντηση του κ. Fischler εξ ονόματος της Επιτροπής

(17 Οκτωβρίου 2001)

Η Επιτροπή ενημερώνει το Αξιότιμο Μέλος του Κοινοβουλίου ότι στο πλαίσιο του νέου συστήματος, που καθιερώθηκε με τους κανονισμούς (ΕΚ) αριθ. 2702/1999 του Συμβουλίου της 14ης Δεκεμβρίου 1999 σχετικά με τις δράσεις πληροφόρησης και προώθησης των γεωργικών προϊόντων στις τρίτες χώρες(1) και (ΕΚ) αριθ. 2826/2000 του Συμβουλίου της 19ης Δεκεμβρίου 2000 σχετικά με τις δράσεις ενημέρωσης και προώθησης των γεωργικών προϊόντων στην εσωτερική αγορά(2), η Επιτροπή προτίθεται να θέσει σε εφαρμογή μία σφαιρική και εναρμονισμένη πολιτική ενημέρωσης και προώθησης σχετικά με τα γεωργικά προϊόντα και κατά δεύτερο λόγο σχετικά με τα είδη διατροφής στην εσωτερική αγορά και στις τρίτες χώρες.

Η πολιτική αυτή, η οποία συμπληρώνει και ενισχύει τις δράσεις που πραγματοποιούν τα κράτη μέλη, έχει ως στόχο τη βελτίωση της εικόνας αυτών των προϊόντων ειδικά από την άποψη της ποιότητας, των τυπικών χαρακτηριστικών, της θρεπτικής αξίας, της ασφάλειας και των μεθόδων παραγωγής.

(1) ΕΕ L 327 της 21.12.1999.

(2) ΕΕ L 328 της 23.12.2000.
ΓΡΑΠΤΗ ΕΡΩΤΗΣΗ E-1883/01

υποβολή: Michl Ebner (PPE-DE) προς την Επιτροπή

(27 Ιουνίου 2001)

Θέμα: Πριμοδοτήσεις όσον αφορά τις αροτραίες καλλιέργειες (Ισπανία)

Σχετικά με τις πριμοδοτήσεις στην κτηνοτροφία η Ευρωπαϊκή Επιτροπή σχεδιάζει να εισαγάγει μελλοντικά ένα ανώτατο όριο για τα επιδοτούμενα ανά εκμετάλλευση και κατηγορία ηλικίας ζώα. Δεν θα ήταν λογικό, να θεσπιστεί ένα ανάλογο ανώτατο όριο (τα 50 εκτάρια π.χ.) και όσον αφορά τις επιδοτήσεις που προορίζονται για τις αροτραίες καλλιέργειες, ούτως ώστε οι εκμεταλλεύσεις να λαμβάνουν ενισχύσεις μόνον εφόσον δεν θαπερβαίνουν την έκταση αυτή·

Μπορεί η Επιτροπή να μας πληροφορήσει:

- πόσες γεωργικές εκμεταλλεύσεις στην Ισπανία έχουν έκταση πουπερβαίνει τα 50 εκτάρια·

- πόσες γεωργικές εκμεταλλεύσεις στην Ισπανία έχουν έκταση μικρότερη από 50 εκτάρια·

- τι εξοικονόμηση χρημάτων — σε απόλυτα μεγέθη και ποσοστά — θα συνεπαγόταν ένα τέτοιο μέτρο όσον αφορά τον προϋπολογισμό για τον τομέα των αροτραίων καλλιεργειών·

Κοινή συμπληρωματική απάντησητου κ. Fischler εξ ονόματος της Επιτροπήςστις γραπτές ερωτήσεις E-1870/01, E-1871/01 E-1872/01,E-1873/01, E-1874/01, E-1875/01, E-1876/01, E-1877/01, E-1878/01,E-1879/01, E-1880/01, E-1881/01, E-1882/01, E-1883/01 και E-1884/01

(18 Σεπτεμβρίου 2001)

Η πηγή που χρησιμοποιείται για τον καθορισμό του αριθμού των εκμεταλλεύσεων στις οποίες τα σιτηρά, τα ελαιούχα και τα πρωτεϊνούχα (ΣΕΠ) καλύπτουν έκταση μικρότερη και μεγαλύτερη από 50 εκτάρια είναι η βάση των στοιχείων του Δικτύου Γεωργικής Λογιστικής Πληροφόρησης (ΔΓΛΠ). Ακόμη και αν αυτή η βάση στοιχείων σταθμίζεται από τα αποτελέσματα της έρευνας επί των διαρθρώσεων των γεωργικών εκμεταλλεύσεων (Eurostat), γίνεται γενικά αποδεκτό ότιπεραντιπροσωπεύονται οι μεγάλες εκμεταλλεύσεις. Για το λόγο αυτό, οι αριθμοί που αναφέρονται κατωτέρω μπορούν να θεωρηθούν ως τα ανώτατα όρια. Το έτος που χρησιμοποιήθηκε είναι το 1997, τελευταίο έτος για το οποίο διαθέτουμε τα δεδομένα όλων των κρατών μελών στη βάση των δεδομένων ΔΓΛΠ.

Στις στήλες Α και Γ του κατωτέρω πίνακα εμφαίνονται ανά κράτος μέλος το ποσοστό των εκμεταλλεύσεων που έχουν αντιστοίχως έκταση ΣΕΠ μικρότερη και μεγαλύτερη από 50 εκτάρια.

Στις στήλες Β και Δ του κατωτέρω πίνακα εμφαίνονται ανά κράτος μέλος το ποσοστό των εκτάσεων ΣΕΠ των εκμεταλλεύσεων που έχουν αντιστοίχως έκταση ΣΕΠ μικρότερη και μεγαλύτερη από 50 εκτάρια.

Αν δεν αλλάξουν οι συνθήκες, η στήλη ΣΤ εμφαίνει ανά κράτος μέλος το ποσοστό της εκτάσεως ΣΕΠ που θα είχε εξαιρεθεί εάν δεν είχε εφαρμοστεί το όριο των 50 εκταρίων ΣΕΠ.

Τέλος, αν δεν αλλάξουν οι συνθήκες, η στήλη Θ εμφαίνει ανά κράτος μέλος, τα εξοικονομούμενα ποσά σε εκατομμύρια ευρώ εάν είχε εφαρμοστεί το όριο των 50 εκταρίων ΣΕΠ. Οι χρησιμοποιούμενες αποδόσεις είναι οι αποδόσεις αναφοράς που δόθηκαν από τα κράτη μέλη. Η συνολική μείωση για την Κοινότητα θα ανερχόταν σε 4 δισεκατομμύρια ευρώ.

>ΚΤΜ ΟΠΝΒΧΒ>
ΓΡΑΠΤΗ ΕΡΩΤΗΣΗ E-2771/01

υποβολή: Jonas Sjstedt (GUE/NGL) προς την Επιτροπή

(9 Οκτωβρίου 2001)

Θέμα: Εκτροφή στρουθοκαμήλων

Την 6η Ιουνίου 1995 ο Επίτροπος Fischler ενημέρωσε το Ευρωπαϊκό Κοινοβούλιο ότι μια ειδική επιτροπή ανέλαβε να διερευνήσει κατά πόσο η εκτροφή στρουθοκαμήλου, καθώς και άλλων συγγενών ζώων, στις Σκανδιναβικές χώρες, αποτελεί βασανισμό των ζώων αυτών.

Ο Ευρωβουλευτής Schweitzer ρώτησε τον αρμόδιο Επίτροπο εάν πραγματικά θεωρείται λογικό και σωστό να εκτρέφονται στρουθοκάμηλοι, οι οποίες ζουν από τη φύση τους σε ζεστό και ξηρό αυστραλιανό κλίμα στην ψυχρή Σκανδιναβία. Σύμφωνα με τον κύριο Schweitzer, η εκτροφή στρουθοκαμήλου στη Σκανδιναβία δεν αποτελεί τίποτε άλλο πάρα ένα βασανιστήριο, το οποίο θα πρέπει να σταματήσει.

Ο κύριος Fischler απάντησε ότι το θέμα της ανώδυνης εκτροφής στρουθοκαμήλων και άλλων ζώων διερευνάται από αρμόδια επιτροπή της Ευρωπαϊκής Ένωσης για θέματα προστασίας των ζώων. Όταν η αρμόδια επιτροπή εκδώσει προδιαγραφές για τις απαραίτητες συνθήκες εκτροφής των στρουθοκαμήλων, σίγουρα θα λάβειπόψη της και τις βιολογικές τους ιδιαιτερότητες, διαβεβαίωσε ο Fischler.

Η ερώτηση μου προς την Ευρωπαϊκή Επιτροπή είναι τι ακριβώς έχει γίνει με τηνπόθεση αυτή.

Απάντηση του κ. Byrne εξ ονόματος της Επιτροπής

(12 Νοεμβρίου 2001)

Η μόνιμη επιτροπή της ευρωπαϊκής σύμβασης για την προστασία των ζώων στα εκτροφεία εξέδωσε, στις 22 Απριλίου 1997, σύσταση σχετικά με τις στρουθιονίδες (στρουθοκαμήλους, εμού και ρεΐδες). Η σύσταση τέθηκε σε ισχύ έξι μήνες αργότερα.

Τα κράτη μέλη, όπως επίσης και η Κοινότητα, είναι συμβαλλόμενα μέρη της σύμβασης και πρέπει να εφαρμόσουν τη σύσταση.

Η σύσταση θεσπίζει ειδικές διατάξεις για τη μείωση του στρες στα ζώα λόγω της έκθεσής τους σε χαμηλές θερμοκρασίες, λαμβάνονταςπόψη τα βιολογικά τους χαρακτηριστικά. Συγκεκριμένα, προβλέπεται ότι τα εκτροφεία πρέπει να βρίσκονται μόνο σε περιοχές στις οποίες οι κλιματολογικές και άλλες συνθήκες επιτρέπουν την παραμονή των ορνιθοειδών σε εξωτερικό χώρο κατά το μεγαλύτερο μέρος της ημέρας σε όλες τις εποχές και στις οποίεςπάρχουν μεγάλες εκτάσεις καλά αποστραγγιζόμενης γης που θα προσφέρει δυνατότητες κίνησης και βοσκής.

Επίσης, συνιστάται ο εξοπλισμός των κλειστών εγκαταστάσεων με θερμαντικές πηγές και η επίστρωση των εξωτερικών περιοχών με άμμο, σε περίπτωση πάγου.

Η μόνιμη επιτροπή θα προχωρήσει στην επισκόπηση της σύστασης το 2002, συνεκτιμώντας τις εμπειρίες εκτροφής και τα νέα επιστημονικά δεδομένα.